**Иса дүние үшін Нұр**

**екіншісі**

***“Ал егер Құдайға ұқсап нұрда тұрсақ, онда өзара байланыста боламыз және Оның рухани Ұлы Исаның төгілген қаны бізді барлық күнәларымыздан тазартады.”  
Жоханның 1-хаты 1:7***

Қарапайым тілмен айтқанда, әлемдегі жарық үш категорияға бөлінеді – табиғи жарық, яғни күн, ай және жұлдыздар; электр тогы сияқты жасанды жарық; және рухани нұр. Киелі кітапта жарық пен оның қараңғылыққа деген әсері туралы көп айтылады. Жохан өзінің Ізгі Хабарының кіріспе сөзін жаза отырып, қараңғылық әлеміне келген Иса Мәсіхті әлемнің Нұры ретінде бейнелейді. Мәсіхтің Өзі: «Мен дүние үшін Нұрмын. Маған ерген кісі енді түнекте жүрмей, шынайы өмірдің Нұрына ие болады, — деді.” (Жохан 8:12).

Жарықты анықтаудың практикалық жолы - қараңғылықтың жоқтығы. Бұл анықтама ғылыми тұрғыда дұрыс емес болуы мүмкін, бірақ қарапайым тілмен айтқанда, ол Иса Мәсіхтің әлемге қалай әсер ететінін көрсетеді. Бір қызығы, рухани мағынада жарық туралы бірінші болып айтқан Иса емес. Оның алдында басқалар дүниені рухани қараңғылықта деп сипаттаған, бірақ Исадан басқа ешкім: “Мен дүние үшін Нұрмын. Маған ерген кісі енді түнекте жүрмей, шынайы өмірдің Нұрына ие болады” деп айтуға батылы жетпеген. Прагматикалық тұрғыдан қарасақ, Иса Мәсіх алданып, немесе Өзі алдаушы болды, не болмаса Ол бұл дүниеге бізге өмір сүруге бағыт пен мақсат беретін бір нәрсені әкелді.

Егер сіз біздің бүгінгі әлемдегі рухани қараңғылықтың бар екеніне күмәндансаңыз, мен сізді үстеліме келген хаттарды оқып шығуыңызға шақырар едім. Айсыз түнде, жер шарын жауып тұрған қараңғылық сияқты рухани қараңғылықтың да шынайы екенін мойындайтын адамдар аз.

Сонымен, сіз Мәсіхтің өмірге әкелетін нұрын таптыңыз ба? Оның «Мен дүние үшін Нұрмын» дегенін есте сақтаңыз. Және бұған сіз өзіңіз де көз жеткізе аласыз.